VIISAUS
SIUNAUS
ENNALLEEN ASETTAMINEN
LOHDUTUS
HÄN ON YLÖSNOUSSUT!
MYÖTÄTUNTO
RAUHA
YLISTYS
TIETO
ELÄVÄ YHTEYS Paluumuuton merkitys
David Parsons opettaa paluumuuton merkityksestä.
Tervetuloa ohjelman pariin ja kauniille Israelin rannikkoseudulle.
Olemme muinaisessa Jaffan satamakaupungissa.
Se tuli tunnetuksi profeetta Joonan kertomuksesta.
Hän lähti purjehtimaan täältä paetessaan Herran läsnäoloa.
Uudessa testamentissa kerrotaan, -
miten apostoli Pietari näki näyn nahkuri Simonin luona.
Hänelle kerrottiin, että oli soveliasta syödä pakanoiden kanssa.
Nykyään parhaita asioita historiallisessa Jaffassa -
ovat upeat näkymät läheiseen Tel Avivin kaupunkiin.
On hämmästyttävää, -
että vielä sata vuotta sitten seudulla oli vain hiekkadyynejä.
Täällä ei ollut mitään. On todella ihmeellistä, -
miten juutalaiset paluumuuttajat ovat pystyneet rakentamaan maan.
Vielä ihmeellisempää on se, että juutalaiset ovat ainoa kansa, -
joka on revitty irti kotimaastaan -
ei vain kerran vaan kaksi kertaa historian aikana. Molemmilla kerroilla -
he pystyivät palaamaan ja rakentamaan maansa uudelleen.
Maailmassa ei ole toista kansaa, -
joka olisi pystynyt siihen kerran, saati sitten kahdesti.
Se tekee juutalaisista erityisen kansan maailman kansojen joukossa.
Sitäkin hämmästyttävämpää on, -
että heillä on kirja, Raamattu, jossa se kaikki ennustetaan.
Siinä sanotaan, -
että olisi oleva kaksi pakkosiirtolai- suutta ja kaksi paluuta maahan.
Esimerkiksi Jes. 11:11:ssä Jumala sanoo -
ojentavansa kätensä toisen kerran kootakseen kansansa jäännöksen -
kaikkialta maailmasta, jonne Hän on heidät hajottanut.
Ensimmäinen pakkosiirtolaisuus ja paluu koski vain Babyloniaa.
Toinen koskee koko maailmaa.
Jes. 45:ssä ja muissa kohdissa puhutaan juutalaisten kotiinpaluusta -
pohjoisesta, etelästä, idästä ja lännestä, maan neljältä kulmalta.
Se on maailmanlaajuinen juutalaisten kokoaminen lopunaikoina.
Jer. 31:8:ssa sanotaan, että Siioniin palaavien joukossa -
on rampoja, raajarikkoja sekä synnyttäväisiä naisia.
Toukokuussa 1991 toteutettiin kuuluisa Operaatio Salomo, -
jossa Israel lähetti 34 lentokonetta Etiopiaan -
hakemaan kotiin kiireellisesti ilma- sillan kautta 1 500 etiopianjuutalaista-
yhden viikonlopun aikana.
Lentokoneissa oli viisi äitiä, jotka synnyttivät matkan aikana, -
aivan kuten profeetat ennustivat.
Jes. 60:n asiayhteys on se, -
että viimeisinä aikoina juutalaiset kootaan takaisin kotimaahansa.
Se on alkusoittoa messiaanisen valtakunnan tulolle.
Jes. 60:4:ssä sanotaan: "Nosta silmäsi, katso ympärillesi: -
kaikki nämä ovat kokoontuneet, tulevat sinun tykösi; -
sinun poikasi tulevat kaukaa, sinun tyttäriäsi kainalossa kannetaan."
Jes. 60:9:ssä sanotaan, että etumaisina tulevat Tarsiin-laivat.
Juutalaisten paluu alkaisi siis pääosin siten, että he tulevat laivoilla.
Tarsiin-laivat viittaavat muinaisiin foinikialaisiin.
Heitä pidettiin taitavina merenkävijöinä.
He rakensivat suuria laivoja, jotka pystyivät purjehtimaan yli Välimeren -
rakentamastaan satamasta aina Tarsiiseen Etelä-Espanjaan.
Se oli portti Gibraltarin salmesta Atlantin valtamerelle.
Tarsiin-laiva on laiva, joka voi kulkea valtamerten aavoja.
On tutkittu nykyaikaisen juutalaisten paluumuuton ensimmäistä 120 vuotta.
Tutkimukset ulottuvat aina 1880-luvulle asti.
Paluumuuton ensimmäisen 60 vuoden aikana -
juutalaisista suurin osa tuli suurilla laivoilla.
Aluksi he tulivat tänne, Jaffan satamaan.
Siihen aikaan se oli vielä kulkukelpoinen suurillekin aluksille.
Nykyään se soveltuu pienille kalastusaluksille ja huviveneille.
Silloin sinne pystyivät tulemaan suuretkin laivat.
Tänne perustettiin toimisto, jossa rekisteröitiin kaikki paluumuuttajat.
Muutaman vuosikymmenen kuluttua brittien mandaatin aikana -
alettiin kehittää Haifan satamaa.
Se pystyi ottamaan vastaan suurempia aluksia.
Juutalaisia palasi maahan kaikkialta maailmasta laivoilla.
Se alkoi vaivata paikallisia arabeja.
He alkoivat kampanjoida juutalaisten paluuta vastaan.
Vastauksena britit asettivat tiukat kiintiöt, -
kuinka moni juutalainen sai palata maahan vuosittain.
He alkoivat ahtautua laivoihin ja yrittää selviytyä rantaan.
Britit asettivat merisaarron ja alkoivat pysäyttää laivoja.
He jopa hyökkäsivät niitä kohti.
Juutalaiset vastasivat käskemällä laivojen odottaa merellä pimeään asti.
Sitten ne ajoivat niin lähelle rantaa kuin pystyivät.
Juutalaiset hyppäsivät laivasta ja uivat rantaan.
Nykyajan paluumuuton ensimmäiset 60 vuotta -
päättyi dramaattisella tavalla.
Juutalaiset ajoivat haaksirikkoon niin lähelle rantaa kuin pystyivät -
ja uivat hädissään henkensä edestä.
Vuonna 1948 Israelin valtio syntyi jälleen. Itsenäisenä valtiona -
se pystyi ottamaan vastaan niin monta juutalaista kuin se halusi.
Noihin aikoihin tapahtui muutos.
Aiemmin juutalaisia oli tullut laivoilla.
Nyt heitä alkoi tulla lentokoneilla.
Jes. 60:ssä sanotaan, että Tarsiin laivat tulevat ensin.
Jesaja jatkaa kysymällä: "Keitä ovat nuo, jotka lentävät niinkuin pilvet -
ja niinkuin kyyhkyset lakkoihinsa?"
Viimeksi kuluneen 60 vuoden aikana tuhannet ja sadattuhannet juutalaiset -
ovat saapuneet Israeliin lentokoneilla.
Heistä suurin osa on tullut Ben Gurionin lentoaseman kautta.
Ensimmäinen iso aalto tuli, kun Israel itsenäistyi vuonna 1948.
Ympäröivät arabi- ja muslimimaat karkottivat kaikki juutalaisyhteisöt.
Silloin yli 800 000 juutalaista palasi tänne Israelin maahan.
Jotkut tulivat jalan, jotkut laivoilla. Yhä useammat tulivat lentokoneilla.
Toinen suuri aalto tuli Neuvostoliiton hajoamisen jälkeen vuonna 1989.
Yli miljoona venäjänkielistä juutalaista entisistä neuvostotasavalloista -
oli vapaita muuttamaan Israelin maahan.
Viime vuosikymmenien aikana yli 80 000 juutalaista -
on muuttanut Etiopiasta.
Lännestä muuttavien juutalaisten määrä on kasvanut -
viime vuosikymmenien aikana anti- semitismin nousun myötä Euroopassa.
Israel kukoistaa ja vetää juutalaisia tänne takaisin, -
koska täällä on hyvät työnsaantimahdollisuudet.
Uusin paluumuuttajien aalto on tullut Intiasta.
Bnei Menashet uskovat polveutuvansa Manassen heimosta.
Heitä on 9 000. Jotkut ovat jo saapuneet.
Lisää on tulossa. ICEJ on sponsoroinut heidän lentojaan.
Olemme saaneet toivottaa heitä tervetulleeksi jo sadoittain.
Israel on omaksunut erityisen termin, -
joka kuvaa juutalaisten paluuta maahan. Se on "alija".
Hepreaksi se on: "mennä ylös". Se on peräisin Raamatun ajoilta.
Jokaisen juutalaisen perheen piti mennä Jerusalemiin -
kolmeen suureen vuosittaiseen pyhiinvaellusjuhlaan.
Tulipa mistä tahansa, aina pitää nousta "ylös Jerusalemiin".
Kaikki, jotka ovat kulkeneet valtatietä 1 Tel Avivista Jerusalemiin,-
tietävät, että matka on ylämäkeä.
Alija-termi on antanut juutalaisten paluulle hengellisen merkityksen.
Monet juutalaiset uskovat, että palaamalla maahan -
he palaavat samalla Jumalan luo.
Aikamme alija osoittaa, että Jumala hallitsee kansakuntia.
Vastustivatpa ne miten paljon tahansa, -
asetettiinpa kiintiöitä tai saartoja, -
yritettiinpä paluuta estää ja pysäyttää miten paljon tahansa, -
Jumala hallitsee kansoja ja toteuttaa lupauksensa.
Jeremia sanoo Jer. 31:10:ssä: "Kuulkaa Herran sana, te kansat, -
ilmoittakaa kaukaisissa merensaarissa ja sanokaa: -
Hän, joka Israelin hajoitti, on sen kokoava -
ja varjeleva sitä niinkuin paimen laumaansa."
Uskon, että jokaisen kristityn velvollisuus on etsiä, -
mitä Jumala tekee heidän suku- polvensa aikana, ja mennä mukaan.
Voimme kiistatta sanoa, -
että Jumalan käsi tuo juutalaisia takaisin kotimaahansa.
Meidän täytyy olla mukana aikamme suuressa alijassa.
ICEJ on tehnyt juuri sitä yli 25 vuoden ajan.
Olemme auttaneet yli 115 000:ta juutalaista -
palaamaan esi-isiensä maahan.
He ovat tulleet idästä, lännestä, pohjoisesta ja etelästä.
Tarvitsemme apuanne ja tukeanne.
Näe itsesi Raamatun lehdillä ihmisinä, jotka vastaavat Jumalan kutsuun -
ja auttavat aikamme suuressa alijassa.
DAVID PARSONS HAASTATTELEE ELIEZER SANDBERGIA.
Meillä on ilo saada ohjelmaan Eliezer Sandberg.
Hän on entinen knesset-jäsen ja ministeri.
Nykyään hän johtaa Keren Hayesod -järjestöä.
Keren Hayesod on Juutalaistoimiston ohella hyvin tärkeä järjestö, -
joka yhdistää maailman juutalaisia Israeliin.
Teette tiiviisti työtä alijan, juutalaisten paluumuuton, kanssa.
Ensiksikin kertoisitteko hieman -
juutalaisten paluumuuton historiasta?
Tutkijoista suurin osa sanoo, että se alkoi 1880-luvulla.
On totta, että 1880-luvun loppupuolella -
Theodore Hertzl käynnisti sionistisen aloitteen: -
juutalaisten tulee palata kotimaahansa.
Hän perusti Sionistisen maailmanjärjestön -
ja järjesti kongressin Baselissa Sveitsissä.
Juutalaisia Itä- ja Länsi-Euroopasta kokoontui sinne, -
keskustelemaan, mitä pitää tehdä, -
jotta juutalaiset voisivat palata kotimaahansa ja saada itsenäisyyden.
Turkki miehitti silloin Israelin maata.
Oli eri suuntia, mitä ja miten tehdä.
Oli selvää, että tavoitteeseen päästäisiin, -
jos Israeliin tulisi asumaan entistä enemmän juutalaisia.
Toivottavasti lopulta kaikki juutalaiset tulevat asumaan Israeliin.
Sionismin aatteeseen kuului myös, -
ettei asutettaisi ainoastaan kaupunkeja -
vaan myös maaseutua monipuolisesti.
Jotta rakennettaisiin kotimaata. - Jotta jälleenrakennettaisiin maata.
Siihen aikaan Israel oli suota. Malaria oli yleistä.
Ei ollut tieverkostoa eikä sähköä.
Halvimmat maa-alueet, joita voi ostaa, olivat kaukana isoista kaupungeista.
Ne soveltuivat maanviljelykseen.
Niihin voi perustaa kyliä, joissa voi elää turvallisesti.
Vuonna 1920 Maailman sionistijärjestö, sionistikongressi, -
ymmärsi, ettei pelkkä maan rakentaminen riitä.
Täytyy tukea pioneereja, alijan tehneitä maahanmuuttajia.
Heitä täytyy auttaa taloudellisesti alkuun.
Niin luotiin Keren Hayesod, perustusrahasto.
Ajatuksena oli kerätä varoja ja tukea pioneereja, -
jotta nämä voivat ostaa ensimmäisen traktorin tai lehmän -
ja rakentaa itselleen talon.
Vuosien saatossa Keren Hayesodin rahaston varoilla -
on rakennettu yli 400 asutusta: kibbutseja ja moshav-maatilayhteisöjä.
Jopa Eilatin kaupunkia on tuettu Keren Hayesodin keräämillä varoilla.
Maahanmuuttajien tuomisen lisäksi -
olemme varmistaneet ennen valtion itsenäistymistä ja sen jälkeen, -
että maahan tulleet myös jäävät tänne.
Israelin valtion itsenäistymisen jälkeen tilanne helpottui.
Ei tarvinnut taistella brittihallinnon kanssa täyttääksemme sen, -
mitä Jumala oli luvannut meille, että palaisimme Israeliin.
Yhtäkkiä ovet olivat avoinna. Silti oli oma operaationsa tuoda ihmisiä.
Oli paikallisia hallintoja, jotka eivät sallineet juutalaisten lähteä.
Toisissa tapauksissa oli teknisiä hankaluuksia.
Olemme rahoittaneet kaikenlaisia alijoita kaikista mahdollisista maista.
Jos tarkastelee asiaa historialliselta kantilta ja kiteyttää tehtävämme, -
Keren Hayesod täyttää Raamatun profetiaa.
Jumala lupasi tuoda juutalaiset takaisin omaan maahansa.
Se vaati 2 000 vuotta rukousta, mutta nyt se toteutuu.
Jumala sanoi, että heitä tulisi maan kaikilta kulmilta.
Heitä on Intiasta, Kiinasta; Etiopiasta, etelästä; -
Kanadasta ja Amerikoista, lännestä; ja Euroopasta, pohjoisesta.
Puhutaanpa sitten israelilaiseksi tulemisen taustoista.
On ollut työntäviä tekijöitä: uhkaukset juutalaisia vastaan, -
antisemitismi ja assimiloituminen, Hertzlin mainitsemat kaksi uhkaa, -
jotka työntävät juutalaisia omista maistaan tänne.
On myös vetäviä tekijöitä. Israel on kehittynyt maa. Täällä on töitä.
Talous kukoistaa. Mikä on nykyinen tilanne?
Tilanteelle on luonteenomaista se, -
että se muuttuu paljon.
Juutalaiset kokevat uhkaa paikoissa, -
joista sitä ei olisi voinut kuvitella vielä muutama vuosi sitten.
Toisaalta Euroopassa on kasvava antisemitismin aalto.
Luulimme, ettei sellaista enää tule holokaustin jälkeen.
Kolmanneksi ihmiset ovat kiinnostuneita juuristaan.
Vaikka he eivät ehkä ole saaneet juutalaista kasvatusta, -
he haluavat etsiä juuriaan ja tulla tänne. On muitakin syitä.
Tilanteet vaihtelevat.
Aina kun juutalaiset ovat vaarassa, -
varmistamme, että he tulevat kotimaahansa välittömästi.
Tarjoamme apuamme.
On totta, että jos haluaa tuoda juutalaisia kehittyneistä maista, -
jotka kukoistavat, täytyy esitellä uusille tulokkaille -
mahdollisuus hyvään elantoon täällä. Siksi selitän koko ajan, -
että annettu lahjoitus tarkoittaa myös tämän puolen huomioon ottamista.
Jos tuen seuraavan tulijasukupolven hyvää koulutusta, -
pystyn tekemään heistä tärkeän osan -
Israelin kasvavaa taloutta ja yhteiskuntaa.
Se houkuttelee yhä enemmän ihmisiä Israeliin -
myös kansallisylpeydestä ja menestysmahdollisuuksien vetäminä.
Toiseksi panostamme israelilaisiin, jotka ovat muuttaneet maasta pois.
Kutsumme sitä jeridaksi, "mennä alamäkeä".
Alijan sijaan mennään alas. - Alija on Israeliin tulemista, ylöspäin menoa.
Jerida on alaspäin menemistä.
Ei pidä menettää toivoa. Meidän pitää tuoda heidät takaisin.
Joskus rohkaisemme muualla asuvia lapsia tai lapsenlapsia palaamaan.
Näyttää siltä, että siitä tulee suuri päivä Keren Hayesodille -
ja juutalaistoimistolle, kun maailman juutalaisista yli puolet asuu täällä.
Onko näkynne ylittää tuo raja?
Se ei ole näky. Uskon, että se on tulevaisuuden tosiasia.
Näky on tuoda kaikki juutalaiset tänne. Näky oli aloittaa prosessi.
Sanon aina, että satojen ja tuhansien vuosien ajan -
esivanhempani ja kaikki menneet sukupolvet jatkoivat rukoilemista.
He eivät ikinä lakanneet uskomasta, että tulee päivä, -
jolloin profeettojen ja Raamatun kautta tullut Jumalan lupaus toteutuu.
Juutalaiset palaavat kotimaahansa. - Suuri toivo.
Nykyään se on tosiasia. He palaavat.
Niin moni on jo tullut. Epäilemättä muutkin seuraavat.
Ehkä se vie enemmän tai vähemmän vuosia, -
mutta elämme parhaita aikoja. Raamatun profetiat toteutuvat.
Aiemmat sukupolvet pystyivät vain toivomaan ja rukoilemaan.
Me voimme tehdä jotakin asialle. Voimme tehdä siitä totta.
On etuoikeus elää juuri tänä aikana ja nähdä se omasta asemastani -
juutalaisten paluuta rahoittavan järjestön johtajana.
Ei ole epäilystäkään. Luvut tulevat kääntymään.
Pian maailman juutalaisista yli 50 prosenttia asuu kotimaassaan.
Loput seuraavat.
Tahdon olla Ben Gurionin kentällä vastaanottamassa sitä juutalaista, -
jonka tulon myötä rajapyykki ylitetään. Kiitos haastattelusta.
ICEJ-RAPORTTI
Takanani näkyy Raamatun lupausten täyttyminen.
Bnei Menashet saapuvat Intian maasta.
Voitte nähdä silmienne edessä, miten profetiat toteutuvat.
Bnei Menashet palaavat 2 700 vuoden jälkeen -
muinaiseen kotimaahansa.
"Sentähden ennusta ja sano heille: Näin sanoo Herra [...] -
minä avaan teidän hautanne ja nostan teidät, minun kansani, -
ylös haudoistanne ja vien teidät Israelin maahan.
Ja siitä te tulette tietämään, että minä olen Herra [...] Hes. 37:12-13
Tämä tapahtuu, koska kristityt kaikkialla maailmassa -
olivat halukkaita kuulemaan Jumalan äänen -
ja auttoivat taloudellisesti maksamalla Bnei Menashien lentoliput.
Jesaja sanoo Jes. 49:22:ssa, -
että Herra nostaa kätensä kansakuntien puoleen, -
niin he tuovat kansan takaisin Israeliin maan neljältä kulmalta.
Tänään pakanakristityt maailman kansoista -
saivat olla mukana toteuttamassa Raamatun profetiaa, -
kun Bnei Menashet tuotiin Israeliin.
1970-luvun lopussa -
muutama henkilö pienestä Koillis- Intiassa asuvasta kansanryhmästä, -
alkoi tutkia uskonnollisten perintei- densä ja esivanhempiensa alkuperää.
Tutkimus paljasti kytkennän Israeliin.
Persian vallan aikana heidän esivan- hempansa kulkivat Silkkitietä pitkin -
Afganistanin alueelle, Tiibetiin, Kiinaan ja Kaakkois-Intiaan, -
Myanmariin ja Bangladeshiin.
Näiden Bnei Menashien, Manassen poikien, uskotaan polveutuvan -
Manassen kadonneesta heimosta.
Suomennos: Marianne Tenetz